Die leerder wat hierdie vak kies moet 'n goeie punt in Wiskunde in graad nege kry en 'n aanvoeling vir taal belangrik ag. Dit is 'n goeie maatstaf om te bepaal of dit binne sy belangstelling val. Inligtingstegnologie word as vak aanbeveel, waar die leerder beplan om 'n rigting te volg wat te doen het met probleemoplossing.
Die vak het steeds 'n praktiese en 'n teoretiese komponent, wat vervat word in die volgende uitkomste wat bereik moet word:
- Hardeware en stelselprogrammatuur - leerder verstaan en gebruik rekenaargebaseerde tegnologie
- Elektroniese kommunikasie - leerder is in staat om verskillende rekenaartoepassings kreatief vir elektroniese kommunikasie aan te wend
- Sosiale en etiese kwessies - leerder is in staat om die impak van rekenaartegnologie op die sosio-ekonomiese, omgewings-, politieke en etiese vlakke krities te analiseer.
- Programmering en sagteware-ontwikkeling - leerder is in staat om effektiewe oplossings vir probleemstellings te ontwerp, te toets en te lewer.